จู๊กบ็อกซ์เกม

เวลาออกอากาศ

วันพฤหัสบดี : 22.00 - 23.00น.(3 ตุลาคม พ.ศ. 2539 - 26 กันยายน พ.ศ. 2540) และ 22.00 - 23.15น.(2 ตุลาคม 2540 - 24 กันยายน พ.ศ. 2541)
วันเสาร์ : 22.15 - 23.30น.(3 ตุลาคม พ.ศ. 2541 - 29 ธันวาคม พ.ศ. 2544) และ 20.40 - 21.40น.(3 เมษายน พ.ศ. 2547 - 15 มกราคม พ.ศ. 2548)
วันจันทร์ : 22.20 - 23.30น.(7 มกราคม พ.ศ. 2545 - 29 มีนาคม พ.ศ. 2547)

รอบที่ 2

รูปแบบแรก : ทายใจศิลปิน(3 ตุลาคม พ.ศ. 2539 - 30 ธันวาคม พ.ศ. 2543) ปรัศนีนักร้องรับเชิญ มาจากนักร้องทุกแนว ไม่จำกัดค่าย สัปดาห์ละ 1 ท่าน หรือ 1 วง มาพูดคุยเกี่ยวกับอัลบั้มเพลง และ การทำงานของศิลปิน พร้อมกับ มีคำถาม 3 ข้อ คือ ศิลปินที่ชื่นชอบคือใคร เพลงที่ชื่นชอบคือเพลงไหน และอัลบั้มที่ชื่นชอบคืออัลบั้มไหน(และในยุคแรกเปิดโอกาสให้ผู้ชมทางบ้านส่งรูปเข้ามาร่วมสนุกในรายการ หากรูปที่ส่งมาถูกคัดเลือกเข้ามาในรายการ จะได้รับของรางวัลพิเศษจากทางรายการ) โดยผู้เข้าแข่งขันแต่ละคนหรือแต่ละทีม จะต้องตอบใน 3 ตัวเลือก หากตอบถูกจะได้คะแนนไปข้อละ 1 คะแนน 
รูปแบบที่ 2 : ละครปริศนาทายเพลง(6 มกราคม พ.ศ. 2544 - 31 มีนาคม พ.ศ. 2544) ผู้เข้าแข่งขันทั้ง 2 ทีม จะต้องดูละครสั้นจากคณะตลกชวนชื่น เพื่อตอบคำถามจากเรื่องราวของเพลงนั้น ทั้งหมด 3 ข้อ หากตอบถูกในแต่ละข้อ จะได้คะแนนไปข้อละ 1 คะแนน 
รูปแบบที่ 3 : คาราโอเกะ(7 เมษายน พ.ศ. 2544 - 12 พฤศจิกายน พ.ศ. 2545) ผู้เข้าแข่งขันทั้ง 2 ทีม จะต้องเลือกเพลง 1 ชุด จาก 4 ชุดเพลง โดยทั้ง 2 คน จะต้องร้องเพลงตามเนื้อร้องที่หายไปให้ถูกต้อง หากร้องถูกครบทุกประโยค จะได้ 2 คะแนน แต่ถ้าหากร้องผิด(เช่น คำร้องผิด,ประโยคผิด,และลืมเนื้อ) จะไม่ได้คะแนนในเพลงนั้น 
รูปแบบสุดท้าย : บอกใบ้ทายเพลงดัง(19 พฤศจิกายน พ.ศ. 2545 - 29 มีนาคม พ.ศ. 2547) ผู้เข้าแข่งขันทั้ง 2 ทีม จะต้องเลือก 1 ชุดคำใบ้ โดยชุดใบ้คำมี 4 ชุด ในแต่ละชุดมีชื่อเพลงที่ไม่ซ้ำกัน มีทั้งหมด 10 คำ ภายในเวลา 90 วินาที โดยคนนึงจะเป็นคนใบ้ และอีกคนนึงจะเป็นคนตอบ ถ้าตอบถูกในแต่ละคำ จะได้คะแนนไปคำละ 1 คะแนน ถ้าคนใบ้พูดชื่อคำตอบออกมาจะถือว่าฟาวล์ หากชื่อเพลงไหนไม่มั่นใจ สามารถขอข้ามได้ และรอบ2 คะแนนที่ตอบถูกในแต่ละคำ มีค่าเพิ่มเป็นคำละ 2 คะแนน โดยเกมนี้จะเล่นทั้งหมด 2 รอบด้วยกัน ทีมไหนทำคะแนนรวมได้มากที่สุด ทีมนั้นจะได้ 2 คะแนนไปในรอบนี้ แต่ถ้าหากคะแนนรวมทั้ง 2 ทีมเท่ากัน ทั้ง 2 ทีมก็จะได้คะแนนไปเช่นกัน

รอบตัดเชือก(รูปแบบที่ 2 : ทายเพลง)(6 มกราคม พ.ศ. 2544 - 29 มีนาคม พ.ศ. 2547)

รูปแบบแรก(6 มกราคม พ.ศ. 2544 - 12 พฤศจิกายน พ.ศ. 2545)ในรอบนี้จะมีแผ่นป้ายผู้สนับสนุนหลักทั้งหมด 10 แผ่นป้าย โดยแต่ละแผ่นป้ายจะมีรูปศิลปินอยู่ 5 แผ่นป้ายซึ่งหมายถึงให้ทายชื่อเพลง และอีก 5 แผ่นป้ายจะเป็นป้ายรูปตู้เพลง ซึ่งหมายถึงทายชื่อศิลปิน โดยแต่ละทีมจะต้องทายชื่อเพลงให้ถูกต้อง ภายในเวลา 10 วินาที หากทายถูกจะได้คะแนนในข้อละ 3 คะแนน แต่ถ้าทายผิดหรือตอบไม่ทันจนหมดเวลา จะไม่ได้คะแนนในข้อนั้นไป ทีมไหนทำคะแนนได้มากกว่า จะเข้าไปเล่นในรอบแจ็คพอตทันที หากทั้ง 2 ทีมมีคะแนนเท่ากัน จะต้องเลือกเพิ่มอีก 1 แผ่นป้าย เพื่อเล่นในข้อตัดสินหาทีมที่ชนะ ถ้าตอบถูกก็จะเข้าไปเล่นในรอบแจ็คพอตเช่นกัน
รูปแบบที่ 2(19 พฤศจิกายน พ.ศ. 2545 - 29 มีนาคม พ.ศ. 2547)ในรอบนี้จะมีแผ่นป้ายผู้สนับสนุนหลักทั้งหมด 20 แผ่นป้าย โดยแต่ละแผ่นป้ายจะมีรูปศิลปินอยู่ ซึ่งหลังจากเลือกป้ายแล้ว ต้องฟังเพลงให้จบ แล้วทายชื่อเพลงและศิลปินให้ครบถ้วน หากเปิดป้ายเฉลยแล้วทายถูกจะได้คะแนนในข้อละ 3 คะแนน แต่ถ้าทายผิดหรือตอบไม่ทันจนหมดเวลา จะไม่ได้คะแนนในข้อนั้นไป ทีมไหนทำคะแนนได้มากกว่า จะเข้าไปเล่นในรอบแจ็คพอตทันที หากทั้ง 2 ทีมมีคะแนนเท่ากัน จะต้องเลือกเพิ่มอีก 1 แผ่นป้าย เพื่อเล่นในข้อตัดสินหาทีมที่ชนะ ถ้าตอบถูกก็จะเข้าไปเล่นในรอบแจ็คพอตเช่นกัน

รอบตัดเชือก(รูปแบบที่ 3 : ...คืออะไร?)(3 เมษายน พ.ศ. 2547 - 25 ธันวาคม พ.ศ. 2547)

ในรอบนี้ผู้เข้าแข่งขันทั้ง 2 ทีม จะต้องดูเอ็มวีคาราโอเกะ แล้วจับสังเกตที่เนื้อร้องให้ดีๆว่า "เนื้อร้องที่หายไปนั้นคืออะไร?" จากนั้นทั้ง 2 ทีมจะต้องเขียนคำตอบลงในกระดาน หากตอบถูกจะได้คะแนนไปในแต่ละข้อ เช่น ข้อที่1 1 คะแนน ข้อที่ 2 ได้ 2 คะแนน และข้อที่3 ได้ 3 คะแนน(ภายหลังเปลี่ยนการให้คะแนนเป็นข้อที่2 1 คะแนน ข้อที่ 3 ได้ 2 คะแนน และข้อที่4 ได้ 3 คะแนน โดยเพิ่มรางวัลพิเศษในข้อที่1 หากทีมไหนตอบถูกจะได้รางวัลพิเศษจากผู้สนับสนุนหลักทันที) ทีมไหนทำคะแนนสะสมรวมได้มากที่สุด จะเข้าไปเล่นในรอบแจ็คพอตทันที และหากทั้ง 2 ทีมมีคะแนนเท่ากัน ก็จะเล่นในข้อตัดสินเพื่อหาทีมที่ชนะ หากทีมไหนตอบถูกก็จะเข้าไปเล่นในรอบแจ็คพอตเช่นกัน

ผู้เข้าแข่งขัน

ในแต่ละสัปดาห์จะมีผู้เข้าแข่งขันทั้งหมด 3 คน แบ่งเป็นดารา 2 คน และผู้สมัครจากทางบ้าน 1 คน(แบ่งเป็นชาย2 หญิง1 หรือหญิง2 ชาย1 หรือบางเทปผู้แข่งขันจะเป็นหญิงล้วนหรือชายล้วนก็เป็นได้)(ยกเว้นช่วงแรกๆของการออกอากาศผู้แข่งขันจะเป็นศิลปินดาราทั้งหมด 3 คน) จนกระทั่งต้นปี2541 ได้มีการปรับรูปแบบใหม่ โดยเพิ่มผู้แข่งขันเป็นคู่ ทั้งหมด 3 คู่ต่อสัปดาห์(แบ่งเป็นคู่ชาย2 คู่หญิง1 หรือคู่หญิง2 คู่ชาย1 หรือบางเทปคู่ผู้แข่งขัน จะเป็นคู่ผสมชายหญิงก็เป็นได้) และในปี2544-2547 ได้ปรับรูปแบบรายการใหม่อีกครั้ง โดยเหลือทีมผู้แข่งขันแค่ 2 ทีมต่อสัปดาห์ โดยแบ่งเป็นทีมชายล้วนและทีมหญิงล้วน(หรือบางเทปทีมผู้แข่งขัน จะเป็นทีมผสมชายหญิง 1 ทีม และทีมชายหรือหญิงล้วน 1 ทีม)